Przodniŏ strōna: Porōwnanie wersyji
Teroźnŏ wersyjŏ na dziyń 14:30, 1 lip 2021
Witej na SileSłowniku. Mōmy 25340 haseł.
SileSłownik to piyrszy internetowy słownik ślōnskigo jynzyka ôparty na zdrzōdłach. Je podzielōny na dwie tajle: Słownik minimum i Przidŏwek.
We Słowniku minimum we kożdym haśle idzie znojś informacyje ô znaczyniach danego słowa, przikłady użyciŏ we literaturze i wiadōmości ô tym, jak nojlepij danego słowa używać.
Zdrzōdła nŏleżōm do Korpusu Ślōnskij Mŏwy, co w nim nojstarszy je listek ôd Ambrożego Szklŏrza, mieszczana ôleskigo, do princa brzeskigo Jurzigo II, napisany we 1574 roku. Nojnowsze sōm rozmajte artykuły publicystyczne i informacyjne ze portalu Wachtyrz.eu.
Słownik niyma dyferyncyjny, to znaczy niy notuje ino słōw, co sōm inksze, jak te używane we polskim dialekcie literackim. Cyl tego zbioru to je sebranie cołkigo słownictwa ślōnskigo, tak archajicznego, jak tyż modernego.
Kożde hasło podŏwŏ tyż synōnimy i antōnimy danego słowa, co mogōm pōmōc przi rozszyrzyniu słownictwa i lepszym, bogatszym pisaniu. We hasłach idzie znojś tyż zwiōnzki frazeologiczne i powiadaczki, co w nich dane słowo je użyto.
Hasła słownika minimum majōm wypisane swoje ôdpowiydniki we siedmiu gŏdkach: angelskij, czeskij, francuskij, hiszpańskij, niymieckij, polskij, ruskij.
Hasła we przidŏwku sōm uproszczōne. Podŏwajōm skrōcōnõ ôdmianã i ôdpowiedniki we polskim jynzyku. Na kōńcu majōm sie rozwinōńć do takij samyj formy jak te ze słownika minimum. Przidŏwek bōł stworzōny, żeby Używŏcze mieli już dostymp do ślōnskigo słownictwa, chociŏż robota nad nim durch trwŏ.
Nojnowsze hasła:
To je wykŏz dziesiyńciu ôstatnich haseł dodanych do słownika. Dziynki niymu możecie śledzić zmiany we zbiorze, jak tyż wejzdrzeć, na jake słowa my dali pozōr.
Z wiynksza pokazujōm sie sam hasła podle raje frekwyncyje we Korpusie Ślōnskij Mŏwy, ale niyrŏz może sie trefić, iże jakeś słowo było dopisano ad hoc bez to, iże pojawiyło sie niydŏwno, i niy było notowano.
Ważne zestawiynia:
SileSłownik offline:
szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn ita_Latn